cyanic-selkie/wikianc huggingface dataset:
Historiemåleri
Historiemåleri er ein sjanger innan målarkunst som attgjev særskilde historiske tilstandar og hendingar, særleg dei som er av større historisk eller nasjonal tyding. På grunn av likskapar i framstilling og oppfatting av motiva rekner ein òg med framstillingar av soger, mytologiske og allegoriske motiv til historiemåleriet.
Feliz Navidad
«Feliz Navidad» (spansk for 'God jul') er ein tospråkleg julesong skriven og framført av José Feliciano i 1970. Han sender gode juleønske på spansk og engelsk i stadig gjentekne vers og refreng, og er blitt populær både i Nord- og Latin-Amerika.
Melodi Grand Prix 2018
Melodi Grand Prix 2018 var den 56. utgåva av Melodi Grand Prix, Noregs nasjonale uttaking til Eurovision Song Contest. Tevlinga blei arrangert 10. mars 2018 i Oslo Spektrum, med Kåre Magnus Bergh og Silya Nymoen som programleiarar. Ti songar deltok, og som i 2017 blei vinnaren kåra av sjåarane saman med ti internasjonale jurygrupper. Vinnaren blei Alexander Rybak med «That’s How You Write a Song». Rybak skal representere Noreg i Eurovision Song Contest 2018 i Portugal i mai 2018.
Historiemåleri
Historie
Frå 1600-talet blei det vanleg å avbilda motiv frå profan samtidshistorie til forskjell frå berre religiøse motiv, og frå 1600-talet til 1800-talet var sjangeren rekna som den mest prestisjefulle sjangeren innan vestleg målarkunst. Under romantikken på midten av 1800-talet var det ein særs viktig sjanger, og kunstakademi i dette hundreåret oppmuntra til og underviste i historiemåleri.
Melodi Grand Prix 2018
Bakgrunn
Som tidlegare år inviterte NRK norske og utanlandske musikarar til til å sende inn songar til tevlinga. Denne gongen kom likevel invitasjonen rekordtidleg – allereie 31. januar 2017, halvannan månad før finalen av Melodi Grand Prix 2017. «Vi er i oppkøyringa til årets MGP-finale, men jobbar parallelt med å finne låtar og artistar til MGP 2018. Dette er ein del av ein langsiktig plan for at Noreg igjen skal vinne Eurovision Song Contest», sa prosjektleiar Stig Karlsen. Fristen for å sende bidrag vart sett til 10. september 2017. Då fristen gjekk ut, hadde NRK fått nærare 1200 melodiar, noko som var ny rekord for andre år på rad.
Feliz Navidad
På si opphavlege innspeling, til eit album som også heitte Feliz Navidad. spelte puertoricanaren Feliciano både gitar og cuatro til songen. Han spelte også inn ein versjon med eit barnekor. Seinare har mange andre framført og spelt inn songen. I 1998 blei han lista opp som ein av dei 25 mest framførte julesongane i USA av American Society of Composers, Authors and Publishers (ASCAP).
Historiemåleri
Historie
Tidlege døme på historiemåleri er Paolo Uccello si monumentale skildring av San Romano-slaget og Rembrandt sitt Batavarane si truskapseid, måla for rådhuset i Amsterdam. Den best kjende historiemålaren er trolig franskmannen Jacques Louis David, som var hoffmålar for Napoleon.
Reaktiv effekt
Reaktiv effekt, eller blindeffekt er i vekselstraum produktet av spenninga og den delen av straumen som er ortogonal (faseforskyvd 90°) i høve til spenninga. Denne faseforskyvinga oppstår på grunn av at lastimpedanse har ein reaktiv del, som kan vera induktiv eller kapasitiv. Etter som ei reaktiv last ikkje absorberer effekt vil den reaktive delen av lastimpedansen lagra energi mellombelt fram til spenninga snur; dvs. den reaktive delen vil motta energi i ein halvperiode og avgje han i neste halvperide. I elnettet, der frekvensen er på 50 Hz, varer ein halvperiode 100 ms.
Fylkesveg 683 i Nordland
Fylkesveg 683 i Nordland går mellom Botn og Kalviksjøen i Tysfjord kommune. Vegen er 4,8 km lang.
Dzerzjinskij
Dzerzjinskij (russisk Дзержи́нский) er ein by i Moskva oblast i Russland med om lag 45 000 innbyggjarar. Han ligg ved elva Moskva, 20 km sør for Moskva sentrum.
Industrien i byen består av eit varmekraftverk, ein betongfabrikk og kjemisk industri.
Historia til byen er nært knytt til Nikolo-Ugresjklosteret, som ligg midt i byen. Klosteret vart grunnlagt ca. 1380 etter ordre frå knjaz Dmitrij Donskoj, og kalla opp etter St. Nikolas, som Donskoj i følgje segna såg i ein draum medan han gjorde seg klar til det lange felttoget mot horden til Mamai.
Grunnlegginga av byen vert rekna som 1921. I 1938 fekk busetnaden status som urbanliknande busetnad, og han fekk bystatus i 1981.
Historiemåleri
Historie
I Noreg har sjangeren hatt få utøvarar: Peter Nicolai Arbo, Knud Bergslien og Andreas Bloch er dei fremste blant dei som i større grad laga historiemåleri, men mellom anna Christian Krohg, Eilif Peterssen og Adolph Tidemand var innom sjangeren i enkeltverk, som Leiv Eiriksson oppdager Amerika, Torben Oxes dødsdom og Sinclairs landgang i Romsdalen.
I Sverige hadde Kunstakademiet årlege konkurransar med ulike historiske tema med prisar og stipend. På denne tida blei det laga fleire kjende historiemåleri av kunstnarar som Gustaf Cederström, Carl Gustaf Hellqvist og Johan Fredrik Höckert.
På siste halvdelen av 1800-talet prøvde ein yngre generasjon kunstnarar å gå over til andre former for måleri, som sjangermåleri og landskapsmåleri. Dette førte til eit brot mellom akademi og kunstnarar som kravde ei endring i forelda tenking. I Sverige var dette kravet målbore av ei gruppe kalla Opponentane. Etter dette mista historiemåleriet fort statusen sin og blei rekna av dei fleste artistar for å vera gammaldags og avlegs. Det har likevel blitt skapt fleire viktige verk på 1900-talet som kan leggjast til denne kategorien. Eit døme er Pablo Picasso sitt måleri Guernica, som skildrar bombinga av den vesle spanske byen Guernica.
Melodi Grand Prix 2018
Bakgrunn
Låtene blei vurdert og testa ut anonymisert på fleire lyttargrupper. Gruppene har vore vanlege sjåarar i forskjellige aldrar. Også flere av NRKs musikkredaksjonar har vore med på å velje ut finalelåtane. NRK offentleggjorde finalistane under ei pressekonferanse på NRK Marienlyst måndag 15. januar 2018. Same dag blei låtane slepte for strøyming og sal.
Reaktiv effekt
Ein kan uttrykka den komplekse effekta som der j=\sqrt{-1} er den imaginære eininga, P er reell effekt (effekt absorbert i lastimpedansen), Q er den reaktive effekten (effekt som oscilerer att og fram mellom kjelda (generatoren) og den reaktive delen av lastimpedansen), V og I er effektivverdiane til spenninga respektive straumen, * står for konjugering og \varphi er fasevinkelen mellom straumen og spenninga.
Melodi Grand Prix 2018
Første runde
I første runde røysta dei internasjonale juryane på bidraga med poeng frå 1–8, 10 og 12. Det var ti internasjonale juryar med fem medlemmar i kvar gruppe. Totalt gav dei ti juryane 580 poeng, og tv-sjåarane hadde like mange poeng til fordeling. Sjåarane sine poeng blei gitt ut frå kor mange prosent kvar song fekk. Dersom eit bidrag fekk 10 prosent av SMS-røystene, fekk denne songen 10 prosent av sjåaranes 580 poeng – altså 58 poeng. Dei fire songane med flest poeng avanserte til gullfinalen. Berre juryane sine favoritter blei leste opp under røystinga, det fulle resultatet frå første runde blei ikkje offentliggjort.
Reaktiv effekt
Reaktiv effekt har same dimensjon som reell, men for å skilja han frå reell effekt nyttar ein eininga VAr (eller var), som er forkorting for volt-ampere-reaktiv. Sjølv om reaktiv effekt har same dimensjon som Watt, nyttar ein ikkje eininga Watt for reaktiv effekt (Watt blir berre nytta for reell effekt).
Tap på grunn av reaktiv effekt
På grunn av at reaktiv effekt flyt att og fram gjennom leiarane som bind saman kjelda og lasta oppstår det Ohmsk tap i leiarane. Om straum og spenning er i fase er den reaktive effekta null. Ein freistar å redusera fasevinkelen \phi mellom straum og spenning, ved å gjera lasta mest muleg Ohmsk (reell). Indusksjonsmotorar til dømes representerer ein induktiv last, som fører til at det flyt ei reaktiv effekt i leirarane, som i sin tur fører til effekttap. Indusksjonsmotor er svært utbreidde, så for å redusera tapet vert det ofte plassert ei kapasitiv last i parallell med den induktive lasta, for å redusera den reaktive effekten. Energiselskapa kan setta energiprisen til industrien slik at han blir proporsjonal med \varphi.
Melodi Grand Prix 2018
Gullfinale
I gullfinalen var det norske sjåarar aleine som røysta. Etter ein kort reprise av songane, blei dei fire gullfinalistane sette opp i to par. Vinnarane frå kvart par møtte kvarandre deretter i ein gullduell. Røystetala i gullfinalen og namna på dei internasjonale dommarane blei offentliggjorde på nrk.no etter finalen.
Hendingar
Etter to år valde Jan Fredrik Karlsen å trekkja seg som musikalsk leiar for Melodi Grand Prix, og i staden tok prosjektleiar Stig Karlsen over ansvaret. Stig Karlsen fortalde NRK at dei internasjonale juryane kjem tilbake i 2018, og at han vil bruka ei eiga referansegruppe av interne og eksterne musikkfolk, Eurovision-fans og representantar frå publikum.
Halsbandflugesnappar
Halsbandflugesnappar (Ficedula albicollis) er ein liten svartkvit fugl i flugesnapparfamilien. Fuglen hekkar i austre Europa, men og isolert på Øland og Gotland. Vinteren held fuglen seg i det sentrale Afrika.
Utsjånad og læte
Halsbandflugesnapparen er ganske lik dei nære slektningane svartkvit flugesnappar (Ficedula hypoleuca), balkanflugesnappar (Ficedula semitorquata) og atlasflugesnappar (Ficedula speculigera). Den adulte fuglen vert om lag 13 cm lang og 12-18 gram tung. Hannen er om våren hovudsakleg svart på oversida og kvit på undersida, med ein kvit krage, eit stort kvitt felt på venga og ein markant kvit flekk i panna. Hoa er brungrå på oversida og manglar det kvite halsbandet, og har ingen eller berre ein liten kvit panneflekk. Velet er svart på oversida, men sume fuglar har kvite felt på dei ytste velefjørene (hoene og ein del yngre hannar). Unge hannar har brune handsvingfjør etter som desse ikkje vert felte om vinteren. Ei komplett felling kjem om sommaren. I haustdrakt vert hannane meir brungrå og liknar hoene. Det kan vere vanskeleg å skilje fuglane frå andre Ficedula-artar. Det hender at halsbandflugesnappar hybridiserer med svartkvit flugesnappar og balkanflugesnappar.
Halsbandflugesnapparen si lokke- og varselslæte er ei tynn plystring, iihp. Sangen skil seg sterkt frå den nære slektningen svartkvit flugesnappar, ein serie pressa plystrelåtar med stort tonekliv.
Utbreiing og taksonomi
Halsbandflugesnapparen hekkar vår og sommar på Gotland, Øland og det austre Europa frå det austlegaste Frankrike og synste Tyskland austover til sentralt i den europeiske delen av Russland og i Ukraina, og sørover til Italia og nordre Makedoni. Fuglen er trekkfugl som overvintrar i sentrale deler av Afrika i Kongobekkenet.
Ein brukar ikkje dele denne arten i underartar. Tidlegare vart balkanflugesnapparen (Ficedula semitorquata), rekna som ein underart F. a. semitorquata til halsbandflugesnapparen.
Biotop og hekking
Denne arten høyrer heime i lauvskogar, parkar, enger og hagar, og vel gjerne eldre skog. Reidet vert lagt i holrom i tre, og gjerne i fuglekasser. Det består av turt gras blanda med små remser av bork. Hoa legg fem til sju egg som vert ruga i om lag 14 dagar. Ungane kan flyge etter to veker.
Hybridisering
Halsbandflugesnapparen hybridiserar i lita utstrekning med svartkvit flugesnappar og balkanflugesnappar. Hybridhoene er sterile medan hannane kan reprodusere seg. Hybridhannar har istaden redusert reproduktiv framgang då partnarane er utrugne i stor utstrekning.
Føde
Fuglane et først og fremst insekt og larvar.
Status og trugsmål
Arten har eit stort utbreiingsområde og ein stor populasjon, og individtalet er truleg aukande. Utifrå desse kriteria kategoriserer den internasjonale naturvernunionen IUCN arten som livskraftig (LC). Verdspopulasjonen (som stort sett hekkar i Europa) reknar ein å vere mellom drygt 1,5 millionar og drygt tre millionar hekkande par.
Oswestry
Oswestry er ein by i grevskapet Shropshire i England, nær grensa til Wales. Byen er administrasjonssenter for distriktet Oswestry. Folketalet var i 2002 38 029 i distriktet, der dei fleste bur i byen.
Den eldste busetnaden er ved Gamle Oswestry, der det finst restar av eit stort fort frå jernalderen. Arkeologiske undersøkingar har vist at det var busett frå omkring 550 f.Kr. I 642 stod slaget ved Maserfield rett ved staden der byen ligg. I slaget sigra Penda av Mercia over Oswald av Northumbria. Sistnemnde vart drepen og liket vart hengt frå eit tre, «Oswald's Tree», som vart forvanska til Oswestry. Kjelda til Oswald skal ha springe fram der ein av armane til kongen vart sleppt av ein ramn. Offas dike går rett vest for byen.
UEFA-cupfinalen i fotball 1976
UEFA-cupfinalen i fotball 1976 stod mellom engelske Liverpool FC og belgiske Club Brugge og vart avvikla med heime- og bortekamp for kvart av laga. Fyrste oppgjeret fann stad 28. april på Anfield Road i Liverpool framfor vel 50 000 tilskodarar, returkampen 19. mai på Olympiastadion i Brugge såg over 29 000 frå tribuneplass. Liverpool FC vann pokalen med sluttsiffera 4 mot 3.
Oswestry
Etter borgarkrigen føregjekk det framleis kamper om grensa ved byen, og det vart derfor bygd ein bymur for å verne borgarane. Denne vart riven på 1700-talet, slik at berre ei søyle frå ein av byportane er tilbake.
UEFA-cupfinalen i fotball 1976
Kampane
På Anfield Road sjokkopna bortelaget og leia 2-0 etter 12 minuttars spel; Raoul Lambert og Julien Cools fekk begge sendt ballen over målstreken. I den andre omgangen snudde heimelaget Liverpool til leiing og siger 3-2 på vel fem minuttar frå det 15. til 20. minutt av omgangen, målskårarar var Ray Kennedy, Jimmy Case og Kevin Keegan, den siste frå straffemerket.
Oswestry
Den lokale fotballklubben, The New Saints FC, er ein av dei få engelske laga som spelar i den walisiske ligaen.
UEFA-cupfinalen i fotball 1976
Kampane
Tre veker seinare i Brugge sende Lambert nok ein gong laget sitt i ei tidleg leiing, då på straffespark, men allereie fire minuttar etter, i det 15. minutt av kampen, utlikna Keegan til 1-1. Resten av oppgjeret vart mållaust, dermed vart det Liverpool-kapteinen Emlyn Hughes som fekk retten til å ta mot UEFA-pokalen.
Laga
Liverpool-mannskapet bestod av Ray Clemence, Phil Neal, Phil Thompson, Emlyn Hughes (kaptein), Tommy Smith, Ray Kennedy, Steve Heighway, Ian Callaghan, Kevin Keegan, John Toshack, David Fairclough og Jimmy Case.
Club Brugge stilte med Birger Jensen, Fons Bastijns (kaptein), Eddie Krieger, Georges Leekens, Jos Volders, Julien Cools, René Vandereycken, Daniël De Cubber, Roger van Gool, Raoul Lambert, Ulrik le Fevre, Dirk Hinderyckx, Dirk Sander.
Dommarar
Ferdinand Biwersi frå Vest-Tyskland var kampleiar på Anfield Road, på Olympiastadion i Brugge bles Rudi Glöckner frå Aust-Tyskland i kampfløyta.
Ben Adams
Benjamin Stevens Adams, kjent som Ben Adams er ein britisk musikar. Han er kjent frå det britisk-norske boybandet A1 saman med Christian Ingebrigtsen og Mark Read.
Personleg bakgrunn
Benjamin Anthony Edward Stephens var fødd i Bracknell i Berkshire i Storbritannia, som son av Anita (født Olpherts-Forrester) og Anthony W. Stephens. Foreldra hans vart seinare skilde, og då Ben var 8 år, i januar 1990, gifta mora hans seg med forretningsmannen Jeremy Adams. Sonen tok deretter namnet Benjamin Stephens Adams.
Ben voks opp i Middlesex. Han høyrde på artistar som Madness, James Taylor, Michael Jackson og Tracy Chapman, men fann etterkvart ut at ved å syngja solo på skuleførestillingar og spela piano, obo og fiolin i musikkundervisninga, og deretter kombinera alt dette med ein ny lidenskap for musikarar som Prince, Queen og Stevie Wonder, kunne han sleppa inn i verda av musikk.
Han er kjærast med norske Sara Skjoldnes som blei Frøken Norge i 2009.
Etter A1
Då A1 kom til ein naturleg slutt, vart Ben bombardert med mange arbeidstilbod. Ben sa likevel nei til alle. Han spelte inn eit album, It's Brutal Out There.
I tillegg til å skriva for seg sjølv, oppretta Ben Parkbench Studios og vende merksemda si mot å skriva og produsera for og med andre artistar både i Storbritannia og USA.
A1 2009 - i dag
A1 blei samla att i august 2009 og er for tida signert til Universal Music Noreg på ein verdsomspennande avtale. Det siste albumet deira, "Waiting for Daylight", kom ut i 2010.
Big Brother
I 2009 kom Adams på 5. plass i den britiske versjonen av Big Brother.
James Newton Howard
James Newton Howard er ein USA-amerikansk filmmusikkomponist frå Los Angeles i California.
Ben Adams
Melodi Grand Prix 2010
Saman med Mark Read, Christian Ingebrigtsen og David Eriksen skrev Ben Adams songen «Don't Wanna Lose You Again» som A1 framførte i Melodi Grand Prix 2010, den norske uttakinga til Eurovision Song Contest 2010 i Bærum i Noreg. Bidraget, som vart framført på engelsk, starta i den tredje semifinalen der dei vann og gjekk vidare til finalen. I finalen gjekk bidraget vidare til superfinalen, men enda på andreplass og fekk ikkje representere Noreg. I finalen framførte Ben Adams den siste lina i songen på norsk.
James Newton Howard
Howard tok musikkutdanning frå ung alder, og spesialiserte seg innan piano ved University of Southern California. Etter dette reiste han på turnéar med Elton John som keyboard-spelar og spelte på fleire av albuma hans. Han samarbeidde også noko med bandet Crosby, Stills & Nash før han starta sitt fyrste filmmusikkprosjekt med Head Office rundt 1985.
Ben Adams
Melodi Grand Prix 2013
I Melodi Grand Prix 2013, den norske uttakinga til Eurovision Song Contest 2013 i Malmö i Sverige, deltok Ben Adams med to bidrag; «Sleepwalking», skriven saman med Carina Dahl og Søren Pagh, og framført på engelsk av Carina Dahl, og «Give A Little Something Back», skriven saman med Sara Skjoldnes og Julie Bergan, og framført på engelsk av Julie Bergan. Båe bidraget starta i den fyrste semifinalen, men gjekk ikkje vidare til finalen. Kva for plassering bidraga fekk er ikkje kjend, men dei fekk ikkje representere Noreg.
Skal vi danse
Hausten 2012 skal han delta i Skal vi danse på TV 2.
James Newton Howard
Etter å ha komponert filmmusikk for ei rekkje filmar på åttitalet vart Howard Oscarnominert for fyrste gong for soundtracket til Pretty Woman frå 1989. Fram til i dag har han opparbeidd seg eit stort namn som filmmusikkomponist, og har m.a. samarbeidd med Hans Zimmer.
Fylkesveg 683
Fylkesveg 683 finst i fleire fylke i Noreg:
Ralf und Florian
Ralf und Florian (engelsk tittel: Ralf and Florian) er det tredje studioalbumet til det tyske electronicabandet Kraftwerk, gjeve ut i oktober 1973. I motsetnad til seinare Kraftwerk-album, som hadde språkspesifikke tekstar, er det berre titlane som er forskjellig på den engelske og tyske utgåva.
Bakgrunn
I lag med dei to første albuma til Kraftwerk, har ikkje Ralf und Florian vorte offisielt gjeve ut på CD. Albumet har likevel inspirert mange og er eit ettertrakta album, som har eksistert på piratkopierte CDar sidan midten av 1990-åra. Bandet har hinta om at albumet kan kome på CD etter plateboksen The Catalogue kom ut hausten 2009.
Som indikert av tittelen (og som det førre albumet deira), så er alle spora skrivne, framførte og produserte av Ralf Hütter og Florian Schneider, med den formåande Konrad «Conny» Plank som lydteknikar. Albumet har ein rikare og meir polert lydkvalitet enn dei førre albuma, og dette kjem nok av dei mange kommersielle platestudioa dei nytta i tillegg til det enno namnlause Kling Klang-studioet til Kraftwerk. Fargebiletet på baksida av plateomslaget gjev eit levande bilete av den bohemiske tilstanden studioet til Kraftwerk var på denne tida, med eggekartongar festa på veggane for lydisolering.
Albumet er nesten heilt instrumental (utanom ordlaus jodling på «Tanzmusik» og «Ananas Symphonie», som er første gong bandet nytta ei maskinstemme skapt av ei tidleg utgåve av ein vocoder, ein lyd som skulle verte eit varemerke for Kraftwerk). Instrumenteringa byrja å leggje meir vekt på synthesizerar (Minimoog og EMS AKS), men dei mest melodiske og harmoniske klaverpartia vert spelt på eit Farfisa elektrisk piano/orgel. Fløyte og gitar vert òg framleis nytta. Bandet var framleis utan trommeslagar, og fleire spor, særleg «Tanzmusik», nyttar rytmebokslydar frå eit orgel. «Kristallo» inneheld ei slåande rytmisk og elektronisk basslinje (skapt på EMS-synthesizeren med hjelp av vocoderen), men generelt er albumet langt rolegare og mindre rytmisk presist enn dei seinare elektroniske verka til Kraftwerk.
Plateomslaget kom med ein «musicomic»-plakat med teikningar av Emil Schult, som hadde spelt elektrisk fiolin på konsertane til bandet (men ikkje på albumet). Schilt fortsette å samarbeide med Kraftwerk fram til i dag. Teikneserien illustrerte kvart spor på albumet, i tillegg til byen Düsseldorf, med biletteksten «In Düsseldorf am Rhein, klingt es bald!», som tyder «I Düsseldorf ved Rhinen, vil det snart høyrast».
Albumet vart ein moderat suksess i Tyskland. Trommeslagaren Wolfgang Flür vart henta inn for å spele med Ralf og Florian på eit TV-show i Berlin, kunstshowet Aspekte for tyske WDR TV. Han vart medlem av gruppa etter dette.
Innhald
Merk: Dei engelske omsetjingane er henta frå den amerikanske versjonen av albumet som kom ut på Vertigo i 1975.
Stillwellitt
Stillwellitt er eit sjeldan mineral. Det er eit trigonalt borosilikat av lantanoidar og kalsium (Ce,La,Ca)BSiO5.
Det vart først skildra i 1955 etter ein førekomst ved typelokaliteten i Mary Kathleen-gruva, 55 km aust for Mount Isa i Queensland i Australia. Det vart kalla opp etter den australske mineralogen Frank Leslie Stillwell (1888-1963).
Det er funne i nefelinsyenittpegmatitt ved Langesundsfjorden.
Live av Fleetwood Mac
Live er eit dobbelt konsertalbum av Fleetwood Mac frå 1980. Det var det første konsertalbumet av den dåverande besetninga av bandet og det siste før The Dance kom i 1997. Albumet selde til gullplate (500 000 eksemplar) i USA i november 1981.
Albumet inneheld tre nye songar - Christine McVie sin «One More Night», Stevie Nicks sin «Fireflies» og ein versjon av the Beach Boys sin «The Farmer's Daughter». Dei to sistnemnde vart gjevne ut som singlar, men berre «Fireflies» gjekk inn på salslistene. «Don't Let Me Down Again» er ein song frå albumet Buckingham Nicks. To av songane inneheld lengre gitarsoloar av Lindsey Buckingham. Den første, «I'm So Afraid», var eit populært avslutningsnummer på denne tida. Den andre var Buckingham sin versjon av Peter Green sin signaturlåt, «Oh Well» frå 1969.
Medverkande
Fleetwood Mac
Andre medverkande
Bjelleklang
«Bjelleklang» er ei norsk omsetjing av den amerikanske «Jingle Bells» skriven av James Lord Pierpont rundt 1850. Songen var opphavleg ein humoristisk vintersong, men blei snart teken i bruk som julesong, og blei svært populær i USA. Melodien til refrenget er blitt noko endra sidan den opphavlege versjonen. Han er blitt omsett til fleire språk. Den norske omsetjinga er gjort av Juul Hansen.
Opphav
«Jingle Bells» skildrar ulike hendingar på vinterføre, i ei slede, med ei jente som passasjer og med ein annan unggut som ler av songaren som kavar i snøen. Til det heile kling dombjøller frå den brune hesten som dreg sleden. Songen er etterkvart blitt særs populær og sterkt knytt til jula, sjølv om han ikkje nemner jul i det heile teke. I staden er bjøller og bjølleklang blitt eit julesymbol.
Særskilde framføringar og inspirasjon
«Jingle Bells» blei framført som den første julesongen i verdsrommet i 1965 då astronautane Tom Stafford og Wally Schirra ved Gemini 6 melde om at Deretter framførte dei «Jingle bells» med munnspel og dombjøller.
Songen har også inspirert rockesongen «Jingle Bell Rock», som har ein annan melodi, men bruker tekst frå «Jingle Bells».
Innspelingar
Songen er spelt inn fleire tusen gonger. Den første innspelinga blei utført i 1898 av Edison Male Quartette på ein Edison-sylinder, som del av julemedleyen «Sleigh Ride Party». I 1902 blei songen spelt inn av Hayden Quartet.
I 1935 spelte Benny Goodman og hans orkester inn ein versjon som nådde 18.-plass på dei amerikanske salslsitene, og i 1941 nådde Glenn Miller og hans orkester 5.-plassen med sin versjon. Ei innspeling frå 1943 av Bing Crosby og Andrews Sisters nådde 19.-plass på salslistene, og blei seld i over ein million eksemplar. I 1951 spelte Les Paul inn ein gitarversjon som nådde 10.-plass. I 2006 fekk Kimberley Locke ein førsteplass på Billboard Adult Contemporary-lista med songen.
Ei rekkje andre artistar har spelt inn songen, mellom anna Louis Armstrong, The Beatles, The Chipmunks, Judy Collins, Nat King Cole, Perry Como, Placido Domingo, Duke Ellington, Ella Fitzgerald, Spike Jones, Barry Manilow, The Million Dollar Quartet (Johnny Cash, Jerry Lee Lewis, Carl Perkins og Elvis Presley), NSync, Luciano Pavarotti, Smokey Robinson and the Miracles, The Sex Pistols, Frank Sinatra, Fats Waller og Yello.
Pirmasens
Pirmasens er ein kreisfri by i delstaten Rheinland-Pfalz i Tyskland med 40 000 ibuarar. Byne ligg 45 km aust om Saarbrücken.
Mathias Fredriksson
Mathias Fredriksson er ein svensk, tidlegare langrennsløpar. Han vann verdscupen i 2003, og tok VM-sølv på 15 km i Lahti i 2001. I verdscupen sigra han i ni enkeltrenn. Han vann heile seksten SM-titlar.
Pirmasens
Pirmasens fekk byrettar i 1763 og var frå 1800-talet i lang tid den sentrale byen i tysk skoproduksjon, med industriskule, museum og ei internasjonal sko-messe. I dag er framstilling av vindusprofilar i kunststoff viktigaste næringa i Pirmasens.
Mathias Fredriksson
Fredriksson er fødd i Uddevalla, men voks opp i Dals-Rostock i Dalsland. I dag bur han i Östersund. Langrennsløparen Thobias Fredriksson er bror hans.
Fylkesveg 684
Fylkesveg 684 finst i fleire fylke i Noreg:
Mathias Fredriksson
Medaljar i internasjonale meisterskap
Fredriksson la opp etter eit renn i Åre den 14. april 2012.
Fylkesveg 684
Fylkesvei 684 (andre betydninger)
Fylkesveg 684 i Nordland
Fylkesveg 684 i Nordland går mellom Kjøpsvik og Hundholmen i Tysfjord kommune. Vegen er 8,3 km lang.
Torgeir Bjørn
Torgeir Bjørn er ein norsk tidlegare langrennslaupar og seinare sportskommentator, fødd i Alvdal. Han vart norsk meister i 3 x 10 km stafett med Bjerke IL i 1989 og 1990, sam med Nannestad SK i 1993. Individuelt vart han ikkje betre enn nummer 4 i noregsmeisterskap, noko han vart fem gonngar. Faren, Kristian Bjørn, var og ein merittert skilaupar med mellom anna bronse på 4x10 km stafett i VM på ski i 1950 i Lake Placid.
Langrennar
Torgeir Bjørn vart norsk juniormeister på 15 km i 1983 – saman med syskjenbarnet Jan Erik Bjørn vart det dobbeltsiger. Torgeir Bjørn var på landslaget i fleire år og gjekk inn til ellevteplass på 50 km fristil i OL i Calgary i 1988. I sin beste sesong, 1990-sesongen, kom han på 16. plass i verdscupen i langrenn.
Sportskommentator
Frå midten av 1990-talet har Bjørn vore sportskommentator for NRK både på TV og i radio. I hovudsak kommenterer han langrenn, men også skiskyting.
Langrennstrenar
Etter 10 års samarbeid med trenaren Roger Grubben, innleidde skiskyttaren Ole Einar Bjørndalen i 2010 eit samarbeid med Torgeir Bjørn som hovudtrenar.
Fylkesveg 691
Fylkesveg 691 finst i fleire fylke i Noreg:
Fylkesvei 691 (andre betydninger)
Glastonbury
Glastonbury er ein by i Somerset sør i England med ca 8 800 innbyggjarar. Byen er kjent for historia si, mellom anna Glastonbury Abbey og Glastonbury Tor i tillegg til dei mange mytane og segnene assosiert med byen.
Byen er òg kjent for musikkfestivalen Glastonbury Festival.
Padma-elva
Padma eller Pôdda er det bangladeshiske namnet på den største munningselva frå Ganges. Ho er grenseelv mellom India og Bangladesh, og ber namnet Padma (sanskrit for 'lotus') frå ho renn inn i Bangladesh til ho møter Meghna ved Chandpur.
Padma renn inn i Bangladesh nær Shibganj i Chapai Nababganj-distriktet. Ganga/Padma dannar grensa mellom India og Bangladesh i rundt 15 mil før ho renn inn i Bangladesh nord i Kushtia-distriket. Ho renn hovudsakleg i søraustleg retning.
Mahananda er ei anna grenseelv som renn ut i Padma, medan Madhumati skil seg ut frå henne. Nær Arich møter Padma elva Jamuna (Djomona, eller Brahmaputra). Ho renn ut i Meghna ved Chandpur. Meghna munnar deretter ut i Bengalbukta.
Elva er kjend for stadige endringar i løpet, kraftig erosjon av elvebreiddene og oppbygging av sandbankar som kan skapa nytt, midlertidig land (tsjår). Padma er ei viktig transportåre og ei rik fiskekjelde. Storbyar som Rajshahi og Pabna ligg ved breidda av Padma.
Farakka-demningen i Vest-Bengal i India, som stod ferdig i 1975, førte til ein kraftig reduksjon i vassføringa.
Hardinge-brua og Lalon Shah-brua over elva er rundt 1 800 meter lange. Den føreslåtte Padma-brua lengre nede i elva, som etter planen skulle stått ferdig i 2013, ville blitt den lengste brua i Bangladesh. Prosjektet fekk problem då Verdsbanken sa opp eit lån på 1,2 milliardar US-dollar på grunn av korrupsjonsanklager.
Telford
Telford er ein planlagt by i grevskapet Shropshire i England. Han vart grunnlagd under namnet Dawley New Town i 1965, og fekk det noverande namnet sitt etter ingeniøren Thomas Telford, i 1968. Han vert administrert som ein del av den sameinte styresmakta (unitary authority) Telford and Wrekin.
Byen har 162 300 innbyggjarar (2009); målet som opphavleg var sett var 250 000 innan år 2000. Planen vart endra alt i 1976, fordi regjeringa såg at det var for optimistisk. Ein prøvde òg å bremse ned fordi utflyttinga frå Birmingham og Liverpool byrja å få ein negativ effekt for delar av desse byane.
Hovuddelen av byen vart reist i 1960- og 1970-åra. Fleire eksisterande småbyar og landsbyar, som Dawley, Donnington Wood, Oakengates, Wellington og Madeley. Utbygginga av bustadområde fortsette inn i 1990-åra.
Byen er knytt til det britiske motorvegnettverket gjennom M54, opna i 1983, som går inn på M6.
Elektronikkselskapet Ricoh Corp. er ein av dei viktigaste arbeidsgjevarane i byen, og har testlaboratorium og fabrikkar som bygger trykkpresser for den grafiske industrien.
Carlos Zambrano
Carlos Augusto Zambrano Ochandarte er ein peruansk fotballspelar som i 2018 spela for det peruanske landslaget og for Dynamo Kiev i den ukrainske toppdivisjonen.
Ånon Hanssen Vik
Ånon Hanssen Vik var ein norsk gardbrukar, ordførar og stortingsmann frå Skjeberg i Østfold.
Far hans var gardbrukar, klokkar og lærar. Sjølv var han ei tid forvaltar ved Hafslund bruk. Han tok så over farsgarden og kjøpte opp fleire gardsbruk i nærleiken. Vik var orførar i Skjeberg 1854-57 og 1866-73, elles forlikskommissær i mange år.
Vik var 4. representant frå Smaalenenes amt på Stortinget 1868-69. Han var medlem av protokollkomiteen.
Han døydde på garden sin i Skjeberg i 1878.
Padma
Padma er sanskrit for 'lotus'. Lotusblomen er eit viktig symbol i buddhismen, hinduismen og djainismen, og «Padma» er utbreidd som namn, namnedel og i omgrep i desse religionane.
Elektrogorsk
Elektrogorsk (russisk Электрого́рск) er ein by i Moskva oblast i Russland med om lag 20 000 innbyggjarar. Han ligg rundt 88 km aust for Moskva.
Hunnestadmonumentet
Runeinnskriftene
Runesteinen DR 282 er utstyrt med ein kross. Runeinnskrifta er tolka slik: Runesteinen DR 283 synar ein mann som ber ei stridsøks på aksla. Runeinnskrifta på denne steinen er tolka slik:
Afídnes
Afídnes (gresk Αφίδνες) er ein tettstad og ein tidlegare kommune nord for Aten på halvøya Attikí i Hellas. Frå 2011 er han ein del av kommunen Oropós i periferieininga Aust-Attikí i periferien Attikí.
Ved folketeljinga i 2011 hadde kommunaleininga Afídnes 3 642 innbyggjarar, medan tettstaden med same namn hadde 1 908 innbyggjarar.
B-meson
B-meson er ein elementærpartikkel som er kring fem og ein halv gongar så tungt som protonet. Det er bygd om av ein (anti-) b-kvark og ein lettare kvark (u, d eller s). B-meson kan nedbrytast (desintegrere, spaltast eller omdannast) på mange forskjellige måtar, men mest typisk til eit D-meson (som inneheld ein c-kvark), samt lettare partiklar, som til dømes pi-meson og leptonar. B-meson har ein midlare levetid på kring 10-10 s.
Fylkesveg 692
Fylkesveg 692 finst i fleire fylke i Noreg:
Ratchaburi-fylket
Ratchaburi (thai จังหวัดราชบุรี, uttala ) eller Rat Buri er eit fylke vest i Thailand. Det grensar til Kanchanaburi, Nakhon Pathom, Samut Sakhon, Samut Songkhram og Phetchaburi. I tillegg grensar det til Tanintharyi-regionen i Myanmar i vest. Tenasserim-åsane er ei naturleg grense.
Toglinjer
Toglinja mellom Narathiwat og Bangkok-Thonburi-stasjonen, også kalla Sør-bana, har stasjonar i fylket. Bana går sørover via Phetchaburi-fylket og nordover via Nakhon Pathom-fylket. Det går også to sidelinjer, ei som ender i Suphan Buri-fylket og Nam Tok-bana («Burma-bana»), som no berre ender opp i Kanchanaburi-fylket.
Ole Korfitssen Lund
Ole Korfitssen Lund var ein norsk gardbrukar og stortingsmann frå Rakkestad i Østfold. Han var far til Tollef Olsen Lund.
Lund var son av ein gardbrukar, og var sjølv gardbrukar i Rakkestad. Han representerte Smaalenenes amt på Stortinget både i 1833 og i 1836, der han var medlem av kyrkjekomiteen. Lund døydde i 1836 under stortingsopphaldet i Christiania.
Bob Rock
Robert Jens Rock er ein kanadisk plateprodusent, lydteknikar og musikar, mest kjend som produsent for rockeband og artistar som Metallica, Mötley Crüe, Bon Jovi, Aerosmith, The Tragically Hip,  The Cult, 311, Our Lady Peace, Bryan Adams, The Offspring, Michael Bublé, Black Veil Brides, David Lee Roth og Ron Sexsmith.
Fylkesveg 693
Fylkesveg 693 finst i fleire fylke i Noreg:
INRI
INRI er eit akronym for latinske IESVS NAZARENVS REX IVDÆORVM, som tyder 'Jesus frå Nasaret, konge av jødane'. Ifølgje Johannesevangeliet stod denne innskrifta på ein plakett som var festa på krossen til Jesus under krossfestinga. Det er sidan blitt brukt i kristen kunst.
Dei andre tre evangelia har liknande skildringar:
I kunsten ser ein ofte denne inskripsjonen på krusifiks.
Elektrougli
Elektrougli (russisk Электроу́гли) er ein by i Moskva oblast i Russland med om lag 20 000 innbyggjarar. Han ligg 36 km aust for Moskva, 18 km søraust for Noginsk, ved Moskva – Nizjnij Novgorod-jernbanen.
Han vart grunnlagd i 1899 og har hatt status som urbanliknande busetnad sidan 1935I I 1956 fekk han bystatus.
Live Killers
Live Killers er eit konsertalbum av det britiske rockebandet Queen, opphavleg gjeve ut 22. juni 1979.
Bakgrunn
Albumet vart spelt inn live i Europa under Jazz-turneen til Queen, mellom januar og mars 1979. I følgje boka Queen Live - a Concert Documentary av Greg Brooks, er «Don't Stop Me Now», «Spread Your Wings» og «Brighton Rock» frå Stadthalle i Bremen den 20. januar. «Death On Two Legs» er frå Sporthalle i Köln den 1. februar. «Sheer Heart Attack» er frå Rudi Sedlmayer Halle i München den 11. februar. «'39» og «Now I'm Here» er frå Festhalle i Frankfurt den 2. februar, og det same er «Love Of My Life» som vart stadfesta i teksten på omslaget til DVD-utgjevinga Greatest Video Hits 1. Det er ikkje kjend kvar resten av songane kjem frå. Brian May sjølv har sagt at han ikkje hugsar kvar hen kvar song kom i frå.
Albumet vart produsert av bandet sjølv og det var det første dei miksa i det nye studioet sitt, Mountain Studios i Montreux i Sveits.
Trass i dette nådde albumet tredjeplassen på UK Albums Chart og 16. plassen på Billboard 200 i USA. Det har seld til dobbel platina i USA.
I områda utafor USA, Europa og Canada, gav Elektra Records ut ei kortare, redigert utgåve av albumet i 1985, kalla Queen Live.
1994-utgåva av albumet kom utan betra lyd, men i 2001 vart albumet remastra med betre lydkvalitet.
Side ein
''* Delar av introen er sensurert då Mercury seier «This song is about a real motherfucker of a gentleman.»
Menaisundet
53.16667°N, -4.25°W
Menaisundet (engelsk Menai Strait, walisisk Afon Menai) er eit sund som skil øya Anglesey (Ynys Môn) frå fastlandet i Wales. Det er kjent for sterke straumar skapt av tidvassdifferensialet på begge sider av sundet. Namnet «Menai» kjem frå walisisk main-aw eller main-wy, som tyder 'trongt vatn'.
Sundet er kryssa av to bruer som i si tid var svært avanserte konstruksjonar. Menai Suspension Bridge blei bygd som ein del vegsambandet mellom London og Holyhead, den næraste hamna for overfart til Dublin. Ho er ei hengebru som blei utforma av Thomas Telford og innvigd i 1826. Britannia Bridge blei bygd som ei jernbanebru av Robert Stephenson og innvigd i 1850. Etter ein brann i 1970 blei ho erstatta av ei kombinert landevegs- og jernbanebru på fundamenta til den gamla brua.
Sundet blei danna som følgje av isbreerosjon av berggrunnen langs ei svakheitslinje knytt til Menai Strait Fault System. I løpet av ei rad glasieringsperiodar i pleistocen flytta ei rekke brear frå nordaust til sørvest over Anglesey og naboområdet Arfon. Dei skura den underliggande berggrunnen og danna ei rekkje lineære utskjeringar i berget over heile regionen. Den djupaste av desse blei oversvømma av havet då havnivåa i verda steig på slutten av siste istid, ca. 10 000 f.Kr.
Historie
I følgje Heimskringla dreiv den norrøn-gæliske herskaren Echmarcach mac Ragnaill plyndring i Wales på 1000-talet saman med vennen sin, vikingen Guttorm Gunnhildsson. Dei kom i krangel om byttet og kjempa eit slag ved Menaisundet. Guttorm vann slaget ved å be til Heilag-Olav, og Echmarcach blei drepen.
På 1100-talet blir det fortald om eit seinare vikingåtak og slag i Menaisundet i Orkneyingasoga som ei viktig hending i livet til Magnus Erlendsson, som var jarl av Orknøyane og ein framtidig helgen. Han hadde eit rykte for å vera from og mild. Han nekta å kjempa i raidet på Anglesey, og blei verande om bord på skipet sitt og song salmar. Denne hendinga er skildra i lang tid i romanen Magnus frå 1973 av George Mackay Brown, og i ein opera frå 1977, The Martyrdom of St Magnus av Peter Maxwell Davies, der den første av dei ni delane av operaen heiter «The Battle of Menai Strait», 'Slaget ved Menaisundet'.
Abermenai ved sørenden av sundet var ei viktig hamn i mellomalderen, og er nemnd fleire gonger i livssoga om Gruffudd ap Cynan frå 1100-talet. Her blir det fortald at han gav kona si Angharad ferch Owain inntektene frå hamna her på dødsleiet. Dei blei seinare gjevne til Eleanor av Castila, dronninga til Edvard I, på 1200-talet og til Isabella, dronninga til Edvard II på 1300-talet.
Frå 1890-talet til 1963 ville lystdamparar frå Liverpool and North Wales Steamship Company segla hovudruta si frå Liverpool og Llandudno langs Menaisundet og rundt Anglesey. Etter den frivillige avviklinga til selskapet i 1962 overtok P and A Campbell drifta for ei tid. No utfører MV «Balmoral» ei liknande teneste i to veker om sommaren kvart år.
Tidvasseffekter
Tidvasseffektane observert langs breidda av sundet kan vera forvirrande. Eit stigande tidvatn kjem frå sørvest, noko som får vatnet i sundet til å strøyma nordaustover når nivået stig. Tidvatnet flyt òg rundt Anglesey til det etter nokre timar byrjar å strøyma inn i sundet i sørvestleg retning frå Beaumaris. Når dette skjer, blir tidvasstraumen frå Caernarfon-enden svekt. Tidvatnet fortset å stiga i høgda, men tidvasstraumen er reversert. Ein kan sjå ein liknande sekvens i revers når tidvatnet går ned. Dette betyr at det er ein tendens for slakt vatn til å oppstå mellom bruene omtrent ein time før høgvatn eller lågvatn.
Teoretisk er det mogleg å kryssa sundet i Swellies ved lågvatn i samband med springflo, då djupna kan falla til mindre enn 0.5 m. Men på denne tida går ein sterk straum på rundt 4.8 kn, noko som gjer overfarten særs vanskeleg. Andre stader i sundet er minimumsdjupna aldri mindre enn 2 m til ein når dei store sandflatene ved Lavan Sands forbi Bangor.
Tidvatnet fraktar med seg store mengder fisk, og ein har bygd fiskefeller på begge breiddene og på fleire av øyane av sundet, som har vore ei viktig fiskekjelde i mange hundreår. Åtte av dei mange fiskefellene ved Menaisundet er no verna monument.
Marin
Fordi sundet har så uvanlege tidvassforhold, kombinert med svært låge bølgjehøgder på grunn av den skjerma posisjonen sin, har det ein unik og mangfaldig botnfisk-økologi.
Djupna på sundet er opptil 15 m nokre stader, og straumen kan overstiga 7 kn. Det er svært rikt på svampar.
Den unike økologien var ein viktig faktor i etableringa av Bangor Universitys School of Ocean Sciences ved Menai Bridge, og for statusen til sundet som eit special area of conservation with marine components.
Land
Den same unike økologien og geomorfologien har også ført til at fleire stader ved sundet er utnemnde til SSSI, mellom dei Glannau Porthaethwy, eføy-, eik- og askeskogen på den sørlege breidda (Coedydd Afon Menai) og Lavan Sands (walisisk Traeth Lafan). Breidda av Menaisundet er heimen til det kritisk truga treslaget Menai whitebeam. Planten er ein ekstremt sjeldan art i asalslekta som berre finst i denne delen av Nord-Wales.
Mykje av landet på Anglesey i den austlege enden av sundet er utpeika som eit area of outstanding natural beauty, AONB.
Fylkesveg 711
Fylkesveg 711 finst i fleire fylke i Noreg:
Torarin Skeggjason
Torarin Skeggjason (Norrønt: Þórarinn Skeggjason) var ein islandsk skald som levde på midten av 1000-talet.
I Skaldatal er han ført opp som skald hos kong Harald Hardråde (1015-1066), men elles kjenner vi ikkje til noko om livet hans. Det er blitt drøfta om han kunne vere identisk med Torarin, bror til lovseiemannen og skalden Markus Skeggjason, slik det er nemnt i historieverket «Islendingaboka».
Det einaste diktet som er bevart av Torarin Skeggjason, er eitt vers av ei dråpa om Harald Hardråde.
Nils Erichsen
Nils Erichsen var ein gardbrukar, lensmann og stortingsmann frå Skjeberg i Østfold.
Han var son til ein gardbrukar og lensmann. Sjølv var han skulehaldar i Skjeberg frå 1806, og lensmann frå 1812. I tida 1803-19 var han gardbrukar på Prangerud, sidan på Rønnild. Han eigde også garden Tveter, der han dreiv to mylner. Elles dreiv han eit sagbruk på Rønnild og eit teglverk på Prangerud. Erichsen var ein stiftarane av og eit aktivt medlem i Selskapet for Skjeberg sogns vel. Han underviste skulehaldarane i bygda og var organist i soknet.
Erichsen var 3. representant frå Smaalenenes amt på Stortinget i 1827 og på omframstortinget 1828. I 1827 var han medlem av komiteen om jordbruk og fedrift, i 1828 i komiteen om ansvarslova. Han var 1. og 2. varamann til Stortinget i høvesvis 1824 og 1830.
Han var tildelt borgardådsmedaljen.
Erichsen døydde på garden sin i Skjeberg i 1832.
Hanna Knjazjeva-Minenko
Anna Viktorivna Knjazjeva er ein ukrainsk friidrettsutøvar frå Perejaslav-Khmelnytskyj som sidan 2013 representerer Israel under konenamnet Hanna Knjazjeva-Minenko. Ho vann sølvmedaljen i tresteghopp under verdsmeisterskapen 2015 og i europameisterskapen 2016.
Aktiv
Knjazjeva tevla for fødelandet Ukraina då ho under Sommar-OL 2012 enda på fjerdeplassen i tresteghopp med 14,56 meter.
I 2013 gifte og busette ho seg i Israel. Same året vart ho nummer seks i tresteg-tevlinga då VM fann stad i Moskva. Ved den israelske friidrettsmeisterskapen 2014 vann Knjazjeva-Minenko gullmedaljen i lengdehopp på ny israelsk og personleg rekord med 6,52 meter.
Under verdsmeisterskapen 2015 i Beijing i august gjorde ho sitt livs lengste tresteghopp, hoppet målte 14,78 meter og var akkurat nok til å vise Olga Rypakova til bronseplass. OL-sesongen 2016 sikra Knjazjeva-Minenko seg sølvmedaljen også i europameisterskapen, sju cm bakom gullvinnaren. I dei neste store meisterskapane lukkast ikkje ho kome på sigerspallen, etter som ho vart nummer fem i OL 2016, fire i VM 2017 og fem i EM 2018.
Canyonlands nasjonalpark
Canyonlands nasjonalpark er ein 1366,2 km² vid nasjonlaprk sørvest om byen Moab i delstaten Utah i USA. Nasjonalparken vart oppretta 12. september 1964.
Canyonlands nasjonalpark består av eit ørkenlandskap gjennomskore av djupe elvejuv og bordfjell. Elvejuva er grave ut av Colorado-elva og av bielvar.
Plasencia
Plasencia er ein by i Cáceres-provinsen i Extremadura vest i Spania. Han er ein gammal marknadsby med bymur. Folketalet i 2013 var 41 047.
Plascencia ligg ved Jerte-elva. Gamlekvarteret i byen stammar frå då byen låg på den gamle sølvvegen, Vía de la Plata, mellom nord og sør. Byen blei grunnlagd i 1186. Han blei gjeven offisiell status av Alfonso VIII av Castilla same år, og bispedømet Plasencia blei oppretta. Ti år etter grunnlegginga blei byen hærteken av dei marokkansk-berberske almohadane, men teken attende av styrkane til Alfonso VIII allereie same dagen.
Mot slutten av 1200-talet fekk byen eit fridomsbrev som lét kristne, muslimar og jødar bu saman i byen. Han fekk eit talrikt jødisk samfunn, det største i Extremadura på den tida, som hadde mykje økonomisk makt.
I 1488 gjorde adelsmennene i byen opprør mot den nye hertugen, Ávaro de Zuñiga y Perez de Guzmán, for å få tilbake makta dei hadde hatt før huset Zúñiga tok over byen. Dei spanske herskarane Ferdinand og Isabella støtta dei, og opprøret lukkast. Ferdinand svor å forsvara og verna fridommen til byen til sin død. Kongen flytta hit i 1515 etter råd frå legane sine, som meinte det ville vera den mest helsebringande staden for han å bu. Han døydde året etter, i Madrigalejo, undervegs til Guadalupe.
Biskopen av Pedro Ponce de León, kjend som «den første læraren for døve», donerte ein stor del av boksamlinga si til El Escorial i 1573. Eit tiår seinare skipa ein annan biskop eit bibliotek med over 3 880 titlar i over 10/nbspø000 band.
I 1502 blei dei opphavlege 18 provinsane i Castilla skipa etter om dei hadde røysterett i nasjonalforsamlinga. Ingen byar i Extremadura hadde nokon slik rett, sidan dei fleste av dei tilhøyrde Salamanca. Innbyggjarane i Plasencia bestemte seg for å kjøpa retten dei tidlegare hadde hatt, og bad andre viktige byar om hjelp. Slik blei provinsen Extremadura grunnlagd.
Golitsyno
Golitsyno (russisk Голи́цыно) er ein by i Moskva oblast i Russland med om lag 17 000 innbyggjarar. Han ligg 40 km vest for Moskva.
Han vart grunnlagd som ein busetnad i 1872, og fekk bystatus i 2004.
The Jeff Beck Group
The Jeff Beck Group var eit engelsk rockeband skipa i London i januar 1967 av den tidlegare Yardbirds-gitaristen Jeff Beck. Den nyskapande måten dei spelte tung blues og rhythm and blues vart ei viktig inspirasjonskjelde for rocken.
Den første gruppa
I 1967 gav bandet ut tre singlar i Europa og to i USA. Den første, «Hi Ho Silver Lining», vart den største suksessen og nådde 14. plassen på den britiske singellista. Denne inneheldt instrumentalen «Beck's Bolero» på B-sida, som hadde blitt spelt inn fleire månader tidlegare. Besetninga på denne versjonen inkluderte gitaristen Jimmy Page på rytmegitar, John Paul Jones på bass, Keith Moon på trommer og Nicky Hopkins på piano. Dunbar slutta då han meinte bandet ikkje spelte rein nok blues for hans smak. Ha vart ersstatta av Roy Cook for ein konsert, før Stewart tilrådde Micky Waller, som han hadde spelt med i Steampacket. Waller spelte med bandet gjennom heile 1968 og inn i 1969, og var den lengstvarande trommeslagaren deira.